Kismet Farm | LekkeSlaap
Kismet Farm is 'n unieke plattelandse bestemming in Muldersdrift, Gauteng. Dit is naby verskeie winkels, restaurante, doendinge en besienswaardighede. Dit is ideaal vir gaste wat die Wieg van die Mensdom wil besoek, of net op soek is na oornagslaapplek.
Verblyf word in 'n kothuis en 'n apart suite aangebied.
Die unieke plattelandse-styl dekor sal gaste tuis laat voel. Ander geriewe in die eenheid sluit gehalte-linne en -handdoeke, 'n TV met volledige DStv, 'n yskassie, peuselhappies en koffie- en teemaakgeriewe in. Gaste het ook toegang tot braaigeriewe en hout word voorsien.
Ontbyt, middagete of aandete kan teen ekstra koste voorsien word.
Die plaas spog met oop ruimtes en 'n seisoenale tuin. Gaste het toegang tot 'n swembad waar hulle gedurende die somer kan afkoel, 'n pottebakkery-ateljee en fietse is te huur.